فعيد المرأة ثامن مارس اللي كان البارح كل شركة من الشركات لكبار هدات هدية حسب جيبها وحسب عقلية باطرونها. بريد المغرب” عطاو لنساء المؤسسة كوفري ما بيهش. ماشي زوين ولكن ماشي خايب والقرض العقاري والسياحي عطى للعيالات طوانگ زوينين والقرض الفلاحي كان الباطرون ديالو طارق السجلماسي اكثر كرم واناقة وعطاهم هدية من شركة المجوهرات “رافينيتي” نفس الشيء دارو البنك الشعبي وباطرونو بنشعبون وشركات اخرى بحال تأمينات الوفا وشركة التآمينات اطلنطا. كاين اللي بعد على الذهب وعطى هدية زوينة شي كوفري ديال اتاي زوين وغالي بحال “ساهام” ولا كوفري صافا بحال التراب فالفوسفاط. لكن الهدية اللي شدو فيها الناس هي ديال عثمان بنجلون فالبنك المغربي للتجارة الخارجية. اش عطا؟ عطى گوفة صغيرة. بغى يقول للعيالات سيرو تقضاو. وكون غير عطاها كبيرة ماشي مشكل. صغيرة. علاش هاد التقصريم يا بنجلون وعلاش هنتي لمرا بها الهدية. هاد الشي راه ما عطاش لبريمات هاد العام. مفهومة دكدكوه بالضرائب وحوايج اخرى. 
ها اش هداو الشركات لكبار للعيالات اللي خدامين معاهم ف8 مارس. اللي هان لمرا وطلع صقرام هو عثمان بنجلون شوفو اش هداها=صور هدايا التراب والسجلماسي والعلمي وبنشعبون وبنصالح